รัฐบาลไทย-ข่าวทำเนียบรัฐบาล-ก.อุตฯ โดยสำนักงานคณะกรรมการอ้อยและน้ำตาลทราย ผนึกกำลังโรงงานน้ำตาล เกษตรกรชาวไร่อ้อย และสถาบันการศึกษา โชว์ศักยภาพการพัฒนาอุตสาหกรรมอ้อยและน้ำตาลทรายไทย ภายใต้แนวคิด "อุตสาหกรรมอ้อยน้ำตาลทรายไทย ก้สู่ยุค 4.
วันเสาร์ที่ 4 สิงหาคม 2561
ก.อุตฯ โดยสํานักงานคณะกรรมการอ้อยและน้ําตาลทราย ผนึกกําลังโรงงานน้ําตาล เกษตรกรชาวไร่อ้อย และสถาบันการศึกษา โชว์ศักยภาพการพัฒนาอุตสาหกรรมอ้อยและน้ําตาลทรายไทย ภายใต้แนวคิด "อุตสาหกรรมอ้อยน้ําตาลทรายไทย ก้สู่ยุค 4.
ก.อุตฯ โดยสํานักงานคณะกรรมการอ้อยและน้ําตาลทราย ผนึกกําลังโรงงานน้ําตาล เกษตรกรชาวไร่อ้อย และสถาบันการศึกษา โชว์ศักยภาพการพัฒนาอุตสาหกรรมอ้อยและน้ําตาลทรายไทย ภายใต้แนวคิด "อุตสาหกรรมอ้อยน้ําตาลทรายไทย ก้าวไกลสู่ยุค 4.0"
วันนี้ (3 สิงหาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีมอบรางวัลชาวไร่อ้อยดีเด่นและโรงงานน้ําตาลดีเด่น ประจําปี 2561 รวม 95 รางวัล โดยมีนางวรวรรณ ชิตอรุณ เลขาธิการคณะกรรมการอ้อยและน้ําตาลทราย นายเอกภัทร วังสุวรรณ นายวิฤทธิ์ วิเศษสินธุ์ รองเลขาธิการคณะกรรมการอ้อยและน้ําตาลทราย ให้การต้อนรับ ณ ห้องแกรนด์ไดมอนด์ บอลรูม อาคารอิมแพ็คฟอรั่ม เมืองทองธานี
รัฐมนตรีช่วยว่าการกระทรวงอุตสาหกรรม เปิดเผยว่า กระทรวงอุตสาหกรรม โดยสํานักงานคณะกรรมการอ้อยและน้ําตาลทราย(สอน.) เป็นหน่วยงานหลักที่มีหน้าที่กํากับดูแลอุตสาหกรรมอ้อยและน้ําตาลทราย ซึ่งเป็นอุตสาหกรรมที่มีบทบาทสําคัญต่อการเจริญเติบโตทางเศรษฐกิจของประเทศ ถึงแม้ในช่วงเวลาที่ผ่านมาอุตสาหกรรมอ้อยและน้ําตาลทรายต้องเผชิญกับสภาวะการเปลี่ยนแปลงครั้งใหญ่ ทั้งเงื่อนไขทางการค้าระหว่างประเทศ และปัญหาราคาสินค้าเกษตรตกต่ํา นํามาซึ่งการปรับโครงสร้างอุตสาหกรรมอ้อยและน้ําตาลทรายทั้งระบบ เพื่อให้สอดคล้องกับภารกิจที่เพิ่มขึ้น และรองรับกับสถานการณ์โลกที่เปลี่ยนแปลงไป ตั้งแต่การปรับแก้กฎหมายให้ครอบคลุมการนําอ้อยไปผลิตเป็นเอทานอลและผลิตภัณฑ์อื่น ๆ รวมถึงการเพิ่มผลิตภาพอ้อยและน้ําตาลทราย เป็นต้น
สิ่งหนึ่งที่ประเทศไทยต้องดําเนินการนอกจากการเพิ่มผลผลิตและลดต้นทุนการผลิตในไร่อ้อยของเกษตรกรแล้ว คือการสร้างมูลค่าเพิ่มให้กับอุตสาหกรรมอ้อย น้ําตาลทราย และอุตสาหกรรมต่อเนื่อง เป็นสิ่งที่มีความสําคัญอย่างยิ่ง และการที่จะก้าวไปสู่โมเดลประเทศไทย 4.0 อุตสาหกรรมอ้อยและน้ําตาลทรายของไทย จําเป็นต้องมีการปรับเปลี่ยนโครงสร้างการผลิตจากเดิมที่ขับเคลื่อนด้วยการพัฒนาประสิทธิภาพในการผลิตภาคการเกษตรและอุตสาหกรรมไปสู่เศรษฐกิจที่ขับเคลื่อนด้วยเทคโนโลยีและนวัตกรรม (Innovation Drive Economy) โดยมีเทคโนโลยีชีวภาพเป็นเครื่องมือในการขับเคลื่อน อาทิ การสร้างมูลค่าเพิ่มให้กับผลิตภัณฑ์จากอ้อยรวมถึงของเหลือทิ้งจากขบวนการผลิตทางอุตสาหกรรม เพิ่มมูลค่าให้กับผลิตภัณฑ์ตลอดห่วงโซ่มูลค่า (Value Chain) ด้วยขบวนการผลิตทางชีวภาพ (Bio-Based Process)
ทั้งนี้ การจะพัฒนาอุตสาหกรรมอ้อยและน้ําตาลทรายของไทยให้สามารถแข่งขันได้ ตามแนวทางประชารัฐของรัฐบาล “มั่นคง มั่งคั่ง ยั่งยืน” ต้องอาศัยความร่วมมือจากเกษตรกรชาวไร่อ้อย โรงงานน้ําตาล และความร่วมมือของทุกภาคส่วนที่เกี่ยวข้อง โดยเกษตรกรชาวไร่อ้อย จะต้องปรับเปลี่ยนจากการเกษตรแบบดั้งเดิมไปสู่การเกษตรสมัยใหม่ที่เน้นการบริหารจัดการและเทคโนโลยี (Smart Farming) ซึ่งภาครัฐจะให้การส่งเสริม สนับสนุนเกษตรกรชาวไร่อ้อยสู่การเป็นเกษตรกรผู้ประกอบการ โดยยึดหลักเศรษฐกิจพอเพียง ซึ่งจะทําให้มีรายได้ที่มีเสถียรภาพมากขึ้น และเป็นการเพิ่มขีดความสามารถในการแข่งขันให้กับอุตสาหกรรมอ้อยและน้ําตาลทรายของประเทศไทยอย่างยั่งยืน ดังนั้น เพื่อเป็นการเตรียมความพร้อมให้กับอุตสาหกรรมอ้อยและน้ําตาลทรายของไทย ทุกฝ่ายที่เกี่ยวข้องจะต้องร่วมกันสร้างความพร้อมในการก้าวไปสู่อุตสาหกรรมยุค 4.0